b'\n_START_ARTICLE_\nJapetas (palydovas)\n_START_SECTION_\nVardas\n_START_PARAGRAPH_\nCassini keturis atrastus palydovus (Tetij\xc4\x85, Dion\xc4\x99, R\xc4\x97j\xc4\x85 ir Japet\xc4\x85) Liudviko XIV garbei pavadino \xe2\x80\x9eSidera Lodoicea\xe2\x80\x9c (liet. Liudviko \xc5\xbevaig\xc5\xbed\xc4\x97s). 1789 m. William Herschel atrado Mim\xc4\x85 ir Encelad\xc4\x85. Kadangi tuo metu palydovai netur\xc4\x97jo pavadinim\xc5\xb3, kartu su Titanu jiems dabartinius pavadinimus 1847 m. dav\xc4\x97 W. Herschel s\xc5\xabnus John Herschel.\n_START_SECTION_\nFizin\xc4\x97s charakteristikos\n_START_PARAGRAPH_\nMa\xc5\xbeas tankis leid\xc5\xbeia daryti i\xc5\xa1vada, jog Japetas daugiausia sudarytas i\xc5\xa1 ledo ir nedidelio kiekio (~20\xc2\xa0%) uolien\xc5\xb3. Kitaip nei daugumos palydov\xc5\xb3, pastarojo forma nei sferin\xc4\x97, nei elipsoidin\xc4\x97, per vidur\xc4\xaf turi ry\xc5\xa1ki\xc4\x85 pusiaujo keter\xc4\x85, suplotus polius. Palydovas tankiai nus\xc4\x97tas krateriais, turi kelis ypa\xc4\x8d didelius kraterius, kuri\xc5\xb3 did\xc5\xbeiausio skersmuo vir\xc5\xa1ija 500 km. Japetas pasi\xc5\xbeymi tuo, jog turi dviej\xc5\xb3 spalv\xc5\xb3 pusrutulius. Tams\xc5\xb3, pavadint\xc4\x85 Kasinio regionu (Cassini Regio) ir \xc5\xa1vies\xc5\xb3, vadinam\xc4\x85 Ronsevalio \xc5\xbeeme (Roncevaux Terra)._NEWLINE_Temperat\xc5\xabra tamsiajame regione ties pusiauju pakyla iki 130 K (-143,2\xc2\xb0C). \xc5\xa0viesioji pus\xc4\x97 sugeria ma\xc5\xbeiau Saul\xc4\x97s \xc5\xa1viesos, tod\xc4\x97l \xc4\x8dia temperat\xc5\xabra pakyla iki 100 K (-173,2\xc2\xa0\xc2\xb0C).\n_START_SECTION_\nOrbita\n_START_PARAGRAPH_\nNors Japetas yra tre\xc4\x8dias pagal dyd\xc4\xaf Saturno palydovas, ta\xc4\x8diau skrieja apie planeta \xc5\xbeymiai toliau, nei artesnis didelis palydovas Titanas. Tuo pa\xc4\x8diu palydovo orbitos plok\xc5\xa1tuma yra labiausiai pakrypusi i\xc5\xa1 vis\xc5\xb3 reguliari\xc5\xb3 palydov\xc5\xb3. D\xc4\x97l toki\xc5\xb3 orbitos savybi\xc5\xb3 Japete, vieninteliame i\xc5\xa1 did\xc5\xbei\xc5\xb3j\xc5\xb3 palydov\xc5\xb3, ai\xc5\xa1kiai matyt\xc5\xb3si Saturno \xc5\xbeiedai, o pati planeta atrodyt\xc5\xb3 keturis kartus didesn\xc4\x97 nei M\xc4\x97nulis \xc5\xbevelgiant i\xc5\xa1 \xc5\xbdem\xc4\x97s.'